《次韵曾宏父见贻一首》
宋代·刘一止

东巡属车何大勤，铁马风趋过吴下。周宣自有中兴日，天厌毡庭尚须暇。

所兴吴越天有年，污邪委地连山前。与君步屧探禹穴，感时兴物俱惘然。

一官寓食家传久，暮景差池亦何有。遮藏要见太平时，狐死何曾忘丘首。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。